BUDJETDAN TAShQARI PENSIYA JAMG‘ARMASI MABLAG‘LARINI ShAKLLANTIRISh VA SARFLASh TARTIBI TO‘G‘RISIDAGI NIZOMNI TASDIQLASh HAQIDA

O‘zbekiston Respublikasi Vazirlar Mahkamasining “O‘zbekiston Respublikasi pensiya ta’minoti tizimini takomillashtirish chora-tadbirlari to‘g‘risida” 2000-yil 15-noyabrdagi 444-son qarorini bajarish yuzasidan Vazirlar Mahkamasi qaror qiladi:
 1. Budjetdan tashqari Pensiya jamg‘armasi mablag‘larini shakllantirish va sarflash tartibi to‘g‘risidagi Nizom 1-ilovaga muvofiq tasdiqlansin.
 2. Hisob-kitoblarni taqdim etish va budjetdan tashqari Pensiya jamg‘armasiga badallar, mablag‘lar ajratish va to‘lovlarni to‘lash muddatlari 2-ilovaga muvofiq belgilansin.
 3. O‘zbekiston Respublikasi Davlat soliq qo‘mitasi, Markaziy banki, Moliya vazirligi hamda Ijtimoiy ta’minot vazirligi bilan birgalikda Budjetdan tashqari Pensiya jamg‘armasiga davlat ijtimoiy sug‘urtasi bo‘yicha majburiy badallarni hisoblash va to‘lash hamda mablag‘lar ajratish tartibi to‘g‘risidagi yo‘riqnomani ikki hafta muddatda ishlab chiqsinlar va belgilangan tartibda tasdiqlasinlar.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.
 1. O‘zbekiston Respublikasi Budjetdan tashqari Pensiya jamg‘armasi (keyingi o‘pinlarda Jamg‘arma deb ataladi) pensiya ta’minoti tizimidagi boshqaruv tuzilmasini takomillashtirish, davlat ijtimoiy sug‘urtasi bo‘yicha majburiy badallar, ajratmalar va to‘lovlarning to‘liq yig‘ilishini ta’minlash, aholini davlat tomonidan kafolatlangan ijtimoiy himoya qilish chora-tadbirlarini o‘z vaqtida mablag‘ bilan ta’minlash maqsadida tashkil etilgan.
 2. Jamg‘arma mablag‘lari O‘zbekiston Respublikasi Mehnat va aholini ijtimoiy muhofaza qilish vazirligi, Qoraqalpog‘iston Respublikasi Mehnat va aholini ijtimoiy muhofaza qilish vazirligi, viloyatlar va Toshkent shahar mehnat va aholini ijtimoiy muhofaza qilish bosh boshqarmalari ijtimoiy ta’minot tuman (shahar) bo‘limlarining hisob raqamlarida jamlanadi.
 3. O‘zbekiston Respublikasi Mehnat va aholini ijtimoiy muhofaza qilish vaziri, Qoraqalpog‘iston Respublikasi Mehnat va aholini ijtimoiy muhofaza qilish vaziri, viloyatlar va Toshkent shahar mehnat va aholini ijtimoiy muhofaza qilish bosh boshqarmalari, ijtimoiy ta’minot tuman (shahar) bo‘limlari rahbarlari Jamg‘arma mablag‘larini tasarruf etuvchilar hisoblanadilar.
 4. Davlat ijtimoiy sug‘urtasi bo‘yicha majburiy badallar va ajratmalar yig‘ilishini ta’minlashni, shuningdek, ushbu mablag‘larning Jamg‘armaga to‘liq tushishi ustidan nazoratni O‘zbekiston Respublikasi soliq organlari amalga oshiradilar.
 5. Jamg‘arma daromadlari va xarajatlari mablag‘larni shakllantirish va sarflashning maqsadli yo‘naltirilganligi saqlab qolingan holda O‘zbekiston Respublikasi yig‘ma budjetiga kiritiladi va Jamg‘armaning mustaqil balansida aks ettiriladi. 
 6. Quyidagilar Jamg‘armaning asosiy vazifalari hisoblanadi:
 fuqarolarning ijtimoiy ta’minotga va ijtimoiy sug‘uptaga bo‘lgan davlat tomonidan kafolatlangan huquqlarini amalga oshirish;
 davlat ijtimoiy sug‘urtasiga majburiy badallar va ajratmalarni O‘zbekiston Respublikasi Mehnat va aholini ijtimoiy muhofaza qilish vazirligi, Qoraqalpog‘iston Respublikasi Mehnat va aholini ijtimoiy muhofaza qilish vazirligi, viloyatlar va Toshkent shahar mehnat va aholini ijtimoiy muhofaza qilish bosh boshqarmalari, ijtimoiy ta’minot tuman (shahar) bo‘limlarining maxsus maqsadli budjetdan tashqari hisob raqamlarida jamlash; 
 qonun hujjatlariga muvofiq pensiyalar va ijtimoiy nafaqalar, shuningdek ijtimoiy sug‘upta bo‘yicha nafaqalar to‘lashga xarajatlarni mablag‘ bilan ta’minlash.
 7. Ko‘psatib o‘tilgan vazifalarni amalga oshirish uchun:
 O‘zbekiston Respublikasi Mehnat va aholini ijtimoiy muhofaza qilish vazirligi va uning joylardagi organlari: 
 ishlamaydigan shaxslarga, yuridik shaxs bo‘lmasdan tadbirkorlik faoliyati bilan shug‘ullanuvchi shaxslarga, shuningdek ular tomonidan ijtimoiy sug‘urta badallari to‘langan taqdirda dehqon xo‘jaligi a’zolariga davlat pensiyalari, ijtimoiy nafaqalar, vaqtincha mehnatga layoqatsizlik, homiladorlik va tug‘ish nafaqalari, bola tug‘ilganda beriladigan nafaqalar, dafn marosimi nafaqalarini o‘z vaqtida tayinlaydilar, moliyalashtiradilar va Jamg‘arma mablag‘lari hisobidan to‘laydilar;
 “Fuqarolarning pensiya ta’minoti to‘g‘risida”gi O‘zbekiston Respublikasi Qonunining 15-moddasiga muvofiq mehnatda mayiblanganlik yoki kasb kasalligi oqibatidagi nogironlik tufayli tayinlangan pensiyalarga to‘langan mablag‘larni aybdor yuridik va jismoniy shaxslardan regress da’volar bo‘yicha belgilangan tartibda undirib oladilar;
 yuridik shaxs bo‘lmasdan tadbirkorlik faoliyati bilan shug‘ullanuvchi shaxslardan, shuningdek ijtimoiy sug‘urta bo‘yicha ixtiyoriy badal to‘lovchi dehqon xo‘jaligi a’zolaridan badallar tushishining hisobini olib boradilar;
 yuridik shaxs bo‘lmasdan tadbirkorlik faoliyati bilan shug‘ullanuvchi shaxslarning, shuningdek, ijtimoiy sug‘urta bo‘yicha ixtiyoriy badal to‘lovchi dehqon xo‘jaligi a’zolarining mehnat daftarchalarini yuritadilar va saqlaydilar;
 ish joyidan to‘lanadigan pensiyalar va ijtimoiy sug‘urta nafaqalarini to‘lash bo‘yicha yuridik shaxslar xarajatlarining yetmaydigan qismini qoplaydilar;
 Jamg‘arma mablag‘larini qonun hujjatlariga muvofiq qat’iy maqsadli sarflaydilar;
 yakka tartibdagi tadbirkorlarga va dehqon xo‘jaligi a’zolariga to‘lanadigan ijtimoiy sug‘urta bo‘yicha nafaqa olish huquqini beruvchi hujjatlarning ishonchliligini tekshiradilar;
 davlat ijtimoiy sug‘urta tizimining barqarorligini ta’minlash va uni yanada takomillashtirish uchun oldini oluvchi chora-tadbirlarni ishlab chiqish maqsadida Jamg‘armaning moliyaviy ahvolini prognozlashtirish bo‘yicha aktual hisob-kitoblarni amalga oshiradilar;
 davlat ijtimoiy sug‘uptasi majbupiy badallari miqdoplarini belgilash to‘g‘pisida takliflar tayyorlaydilar;
 pensiyalar va nafaqalar barqaror va o‘z vaqtida to‘lanishini ta’minlash uchun zarur bo‘lgan zaxira fondini tashkil etishning maqsadga muvofiqligi to‘g‘risida takliflar tayyorlaydilar;
 Jamg‘armadan mablag‘ bilan ta’minlanadigan ijtimoiy to‘lovlarni ta’minlash masalalari bo‘yicha O‘zbekiston Respublikasining xalqaro majburiyatlarini amalga oshiradilar;
 kelgusi yil uchun Jamg‘arma daromadlari manbalari va xarajatlar yo‘nalishlari prognozi loyihasini O‘zbekiston Respublikasi Davlat soliq qo‘mitasi bilan kelishgan holda ishlab chiqadilar va Moliya vazirligiga taqdim etadilar;
 Jamg‘arma budjetining ijrosi to‘g‘risida tayyorlangan hisobotni, shuningdek, yiliga bir marta Jamg‘arma daromadlari va xarajatlarining holati to‘g‘risidagi mustaqil auditorlik tekshiruvi natijalarini O‘zbekiston Respublikasi Moliya vazirligiga belgilangan tartibda taqdim etadilar;
 o‘z vakolatlari doirasida Jamg‘arma vazifalarini amalga oshirish uchun zarup bo‘lgan yo‘piqnomalar va uslubiy hujjatlarni ishlab chiqadilar;
 O‘zbekiston Respublikasi Moliya vazirligi bilan kelishgan holda Jamg‘armaning vaqtincha bo‘sh resurslarini O‘zbekiston Respublikasi tijorat banklaridagi muddatli depozitlarga hamda qisqa muddatli davlat obligatsiyalariga joylashtiradilar;
 pensiyalar va ijtimoiy sug‘urta nafaqalari o‘z vaqtida hisoblanishi va to‘lanishini ta’minlash masalalari bo‘yicha joylardagi davlat hokimiyati organlari bilan yaqindan hamkorlik qiladilar;
 Davlat soliq xizmati organlari:
 yuridik va jismoniy shaxslar tomonidan majburiy badallar, davlat ijtimoiy sug‘urtasi bo‘yicha ajratmalar va to‘lovlar to‘g‘ri hisoblab chiqilishi, Jamg‘armaga to‘liq va o‘z vaqtida to‘lanishining hisobini olib boradilar va nazorat qiladilar;
 Jamg‘armaga majburiy to‘lov to‘lovchilarning to‘liq hisobga olinishini va ular bo‘yicha ma’lumotlar bazasi yuritilishini ta’minlaydilar;
 rejali tekshirishlarni amalga oshirishda (zarur bo‘lganda, ijtimoiy ta’minot organlarining xodimlarini jalb qilgan holda) yuridik va jismoniy shaxslar tomonidan Jamg‘armaga sug‘urta badallari, ajratmalar, to‘lovlar va kompensatsiya (tovon) to‘lovlarining to‘g‘ri hisoblanishini, shuningdek amaldagi qonun hujjatlariga muvofiq Jamg‘arma bilan o‘zaro hisob-kitoblarning ahvolini tekshiradilar;
 hisoblash tartibi va to‘lov muddatlarini buzganlik uchun yuridik va jismoniy shaxslarga qonun hujjatlariga muvofiq moliyaviy va ma’muriy choralar qo‘llaydilar;
 ijtimoiy ta’minot bo‘limlariga har chorakda quyidagilarni taqdim etadilar:
 a) badallarning shaxslar bo‘yicha hisobini va mehnat daftarchalarini yuritish uchun yuridik shaxs bo‘lmasdan tadbirkorlik faoliyati bilan shug‘ullanuvchi shaxslar va dehqon xo‘jaliklari a’zolari tomonidan to‘langan badallarning miqdori to‘g‘risida ma’lumotlar;
 b) Jamg‘armaga tushgan mablag‘lar to‘g‘risidagi ma’lumotlar;
 v) ilovaga muvofiq shakl bo‘yicha Jamg‘armaga badallar, ajratmalar va to‘lovlar hisoblanishi va ulardan foydalanish to‘g‘risidagi ma’lumotlar.
 8. Davlat ijtimoiy sug‘urtasi bo‘yicha badallar, ajratmalar va to‘lovlarni mustaqil ravishda to‘lovchi yuridik va jismoniy shaxslar:
 Jamg‘armaga ijtimoiy sug‘urta bo‘yicha badallarni qonun hujjatlarida belgilangan miqdorlarda va tartibda hisoblaydilar va to‘laydilar;
 ish joylarida to‘lanadigan jamg‘arma mablag‘larining maqsadli yo‘nalishda sarflanishiga qonun hujjatlarida belgilangan tartibda qat’iy rioya qilinishini ta’minlaydilar;
 Jamg‘arma mablag‘lari bo‘yicha belgilangan shakldagi hisobotlarning ishonchliligini va ularning davlat soliq xizmati organlariga o‘z vaqtida taqdim etilishini ta’minlaydilar.
 9. Jamg‘arma daromadlari quyidagilar hisobiga shakllantiriladi:
 kopxonalar, muassasalar va tashkilotlarning, yuridik shaxs bo‘lmasdan tadbirkorlik faoliyati bilan shug‘ullanuvchi jismoniy shaxslarning sug‘upta badallari;
 fuqarolarning majbupiy sug‘upta badallari;
 dehqon xo‘jaliklari a’zolarining ixtiyoriy ravishda to‘lanadigan sug‘urta badallari;
 kopxonalar, muassasalar va tashkilotlarning belgilangan tartibda ajratiladigan majbupiy ajpatmalari;
 “Fuqarolarning davlat pensiya ta’minoti to‘g‘risida”gi O‘zbekiston Respublikasi Qonunining 15-moddasiga muvofiq tayinlangan mehnatda mayiblanganlik yoki kasb kasalligi oqibatida nogiron bo‘lganlarga pensiya to‘lash xarajatlarini qoplash uchun regressiv talablar (da’volar) bo‘yicha ish bepuvchilar va fuqarolardan undiriladigan mablag‘lar;
 “Fuqarolarning davlat pensiya ta’minoti to‘g‘risida”gi O‘zbekiston Respublikasi Qonunining 14-moddasiga muvofiq muddatidan oldin tayinlangan pensiyalarni to‘lash xarajatlarini qoplash uchun o‘tkaziladigan O‘zbekiston Respublikasi Mehnat va aholini ijtimoiy muhofaza qilish vazirligining Ish bilan ta’minlashga ko‘maklashish jamg‘armasi mablag‘lari;
 “Fuqarolarning davlat pensiya ta’minoti to‘g‘risida”gi O‘zbekiston Respublikasi Qonunining 12-moddasiga muvofiq tayinlangan imtiyozli pensiyalarni to‘lash xarajatlarini qoplash uchun o‘tkaziladigan korxonalar, muassasalar va tashkilotlar mablag‘lari;
 hisoblangan jarimalar summalari, qonun hujjatlariga muvofiq soliq organlarini rivojlantirish Jamg‘armasiga undiriladigan summalardan tashqari, sug‘urta badallari va ajratmalarning o‘z vaqtida to‘lanmaganligi uchun penyalar;
 yuridik va jismoniy shaxslarning ixtiyoriy badallari;
 korxona tugatilganda, mehnat vazifalarini bajarish bilan bog‘liq holda mayiblangan, kasb kasalligiga uchragan yoki sog‘lig‘iga boshqa shikast yetkazilgan xodimga zararni qoplash uchun to‘lanadigan summalar.
 10. Sug‘urta badallari, majburiy ajratmalar, hisoblangan jarimalar va penyalar miqdori va ularni to‘lash tartibi qonun hujjatlari bilan belgilanadi.
 11. Jamg‘arma mablag‘lari: 
 ijtimoiy ta’minot bo‘limlari tomonidan tayinlanadigan pensiyalarni;
 bolalikdan nogironlarga, davlat pensiya ta’minoti huquqiga ega bo‘lmagan keksa va mehnatga layoqatsiz fuqarolarga nafaqalarni;
 vaqtincha mehnatga layoqatsizlik nafaqalari, shu jumladan homiladoplik va tug‘ish nafaqasini;
 bola tug‘ilganda bepiladigan nafaqalarni;
 dafn marosimi nafaqalarini;
 korxona tugatilganda, mehnat vazifalarini bajarish bilan bog‘liq holda mayiblangan, kasb kasalligiga uchragan yoki sog‘lig‘iga boshqa shikast yetkazilgan xodimga zararni qoplash uchun to‘lanadigan summalarni;
 16 yoshgacha bo‘lgan nogiron bolaning ota-onalariga qo‘shimcha ta’til uchun to‘lovni;
 qonun hujjatlariga muvofiq Pensiya Jamg‘armasidan mablag‘ bilan ta’minlanadigan boshqa ijtimoiy to‘lovlarni to‘lashga yo‘naltiriladi.
 12. Ijtimoiy ta’minot bo‘limlarining xo‘jalik xarajatlari va ularda axborot texnologiyalarini yaratish xarajatlarini qoplash uchun majburiy badallar hamda ijtimoiy sug‘urta bo‘yicha ajratmalarni to‘lash tartibini buzganlik uchun undirilgan penya va jarimalar summasining Jamg‘armaning maxsus hisobiga tushgan mablag‘idan 10 foizi yo‘naltiriladi.
 Ko‘rsatib o‘tilgan mablag‘larni sarflash tartibi O‘zbekiston Respublikasi Mehnat va aholini ijtimoiy muhofaza qilish vazirligi tomonidan Moliya vazirligi bilan kelishilgan holda belgilangan tartibda tasdiqlangan Nizomda belgilanadi. 
 13. Jamg‘armaning ijtimoiy ta’minot tuman (shahar) bo‘limlarining maxsus hisob raqamlaridagi yetishmagan mablag‘lari Jamg‘armaning bo‘sh mablag‘larini ijtimoiy ta’minot tuman (shahar) bo‘limlari o‘rtasida qayta taqsimlash yo‘li bilan Qoraqalpog‘iston Respublikasi Mehnat va aholini ijtimoiy muhofaza qilish vazirligi, viloyatlar va Toshkent shahar mehnat va aholini ijtimoiy muhofaza qilish bosh boshqarmalari tomonidan qoplanadi. 
 14. Jamg‘armaning Qoraqalpog‘iston Respublikasi Mehnat va aholini ijtimoiy muhofaza qilish vazirligi, viloyatlar va Toshkent shahar mehnat va aholini ijtimoiy muhofaza qilish bosh boshqarmalarining maxsus hisob raqamlaridagi yetishmagan mablag‘lari Jamg‘armaning bo‘sh mablag‘larini Qoraqalpog‘iston Respublikasi Mehnat va aholini ijtimoiy muhofaza qilish vazirligi va mehnat va aholini ijtimoiy muhofaza qilish hududiy bosh boshqarmalar o‘rtasida qayta taqsimlash yo‘li bilan O‘zbekiston Respublikasi Mehnat va aholini ijtimoiy muhofaza qilish vazirligi tomonidan qoplanadi. 
 15. Jamg‘arma mablag‘laridan qonun hujjatlarida va mazkur Nizomda nazarda tutilmagan maqsadlarda foydalanilishiga yo‘l qo‘yilmaydi.
 
 16. Mehnat va aholini ijtimoiy muhofaza qilish vazirligi kelgusi yil uchun Jamg‘arma daromadlari manbalari va xarajatlar yo‘nalishlari bo‘yicha Davlat soliq qo‘mitasi bilan kelishilgan prognozni har yili 24-iyulgacha ko‘rib chiqish uchun Moliya vazirligiga taqdim etadi, prognoz quyidagilar hisobga olingan holda ishlab chiqiladi: 
 daromadlar manbalari bo‘yicha mablag‘larning o‘tgan yilda va joriy yilning birinchi yarim yilida hududlar bo‘yicha haqiqiy tushumi;
 respublika Jamg‘armasiga ajratmalar va yig‘imlar bo‘yicha moliyaviy hisobot yilining oxiriga yuridik shaxslarning hududlar bo‘yicha kreditorlik qarzlari;
 o‘tgan yilda va joriy yilning birinchi yarim yilida Jamg‘arma mablag‘laridan tasdiqlangan prognozlar bilan taqqoslaganda hududlar bo‘yicha maqsadli foydalanilishi.
 17. Moliya vazirligi taqdim etilgan hujjatlarni ko‘rib chiqish chog‘ida Jamg‘armaning kelgusi yil uchun majburiy ajratmalar va yig‘imlar stavkalarining prognoz qilinadigan o‘zgarishini hisobga oladi.
 18. Moliya vazirligi taqdim etilgan hisob-kitoblarda daromadlar to‘liqligi va xarajatlar asoslanganligi ta’minlangan taqdirda Jamg‘arma daromadlari va xarajatlarining ko‘rib chiqilgan va kelishilgan prognozini kelgusi yil uchun O‘zbekiston Respublikasining yig‘ma budjeti asosiy parametrlari tarkibida Vazirlar Mahkamasiga kiritadi.
 19. O‘zbekiston Respublikasining yig‘ma budjeti Oliy Majlis sessiyasida tasdiqlangandan so‘ng, shuningdek Vazirlar Mahkamasining kelgusi yil uchun O‘zbekiston Respublikasi budjeti parametrlari to‘g‘risidagi qarori qabul qilingandan keyin Moliya vazirligi Jamg‘armaning kelgusi yil uchun daromadlar va xarajatlarining tasdiqlangan asosiy parametrlarini besh kun muddatda Mehnat va aholini ijtimoiy muhofaza qilish vazirligiga va Davlat soliq qo‘mitasiga yetkazadi.
 20. Mehnat va aholini ijtimoiy muhofaza qilish vazirligi Jamg‘armaning O‘zbekiston Respublikasi Vazirlar Mahkamasi tomonidan tasdiqlangan daromadlari va xarajatlari parametrlari Moliya vazirligidan olganidan so‘ng bir hafta muddatda Davlat soliq qo‘mitasi bilan birgalikda Jamg‘arma daromadlari manbalari va xarajatlar yo‘nalishlari bo‘yicha yillik prognozni hududlar bo‘yicha choraklarga bo‘lgan holda tasdiqlaydi.
 
 21. Mehnat aholini ijtimoiy muhofaza qilish vazirligi va Davlat soliq qo‘mitasining hududiy bo‘linmalari tomonidan daromadlar va xarajatlarning yillik prognoz qilingan parametrlari tegishli ravishda shaharlar va tumanlar bo‘yicha tasdiqlanadi. 
 Jamg‘arma budjetining tasdiqlangan ko‘rsatkichlari bajarilishi:
 ijtimoiy sug‘urtaga majburiy badallar, belgilangan ajratmalar, tovonlar, yuridik va jismoniy shaxslardan undiriladigan jarimalar va penyalar to‘liq yig‘ilishi va tushishi bo‘yicha davlat soliq xizmati organlari tomonidan;
 O‘zbekiston Respublikasi Budjetdan tashqari Pensiya Jamg‘armasi mablag‘larining qonun hujjatlariga qat’iy muvofiq holda maqsadli sarflanishi O‘zbekiston Respublikasi Mehnat va aholini ijtimoiy muhofaza qilish vazirligi, uning hududiy boshqarmalari va bo‘limlari tomonidan ta’minlanadi. 
 22. Davlat soliq xizmati organlari Jamg‘armaga yig‘imlar tushumining to‘liqligi ta’minlanishi uchun javob beradilar.
 23. Mehnat va aholini ijtimoiy muhofaza qilish vazirligi va uning hududiy organlari Jamg‘arma mablag‘lari o‘z vaqtida moliyalanishi va qat’iy maqsadga muvofiq ravishda sarflanishi uchun javob beradilar. 
 24. Pensiya va ijtimoiy sug‘urta bo‘yicha nafaqalarni yetkazib beruvchi muassasalar Jamg‘armaning shu maqsadlarda ularning hisob raqamlariga o‘tkaziladigan mablag‘lari o‘z vaqtida va maqsadga muvofiq to‘lanishi uchun javob beradilar.
 25. Ijtimoiy sug‘urta bo‘yicha badallarni mustaqil to‘lovchi yuridik va jismoniy shaxslar Jamg‘armaga majburiy badallar va ajratmalar to‘g‘ri hisoblanishi va o‘z vaqtida to‘lanishi uchun javob beradilar.
 Ish beruvchi ish joyida to‘lanadigan Jamg‘arma mablag‘lari sarflanishi uchun javob beradi.
 26. Hisob-kitoblarning to‘g‘riligi, yuridik va jismoniy shaxslar tomonidan ijtimoiy sug‘urta bo‘yicha majburiy badallar va ajratmalarning to‘liq va o‘z vaqtida to‘lanishi, shuningdek korxonalar va tashkilotlar tomonidan ish joyida Jamg‘arma mablag‘larining maqsadga muvofiq sarflanishi ustidan nazorat qilish davlat soliq xizmati organlari tomonidan qonun hujjatlariga muvofiq amalga oshiriladi.
 27. Pensiya va ijtimoiy sug‘urta bo‘yicha nafaqalar to‘g‘ri hisoblanishini nazorat qilish Mehnat va aholini ijtimoiy muhofaza qilish vazirligi va uning viloyat bo‘linmalari tomonidan amalga oshiriladi.
 28. Jamg‘arma mablag‘laridan maqsadga muvofiq foydalanilishini nazorat qilish Moliya vazirligi va uning hududiy organlariga yuklanadi.
 Moliya organlari belgilangan tartibda bir yilda kamida bir marta Jamg‘arma mablag‘laridan maqsadga muvofiq foydalanilishini tekshiradi va pensiyalar va ijtimoiy sug‘urta bo‘yicha nafaqalar to‘g‘ri hisoblanishi va to‘lanishini Mehnat va aholini ijtimoiy muhofaza qilish vazirligining yuqori malakali mutaxassislarini jalb qilgan holda tanlab tekshiradi. 
 29. Jamg‘arma mablag‘larining tushishi va ulardan maqsadga muvofiq foydalanilishi ustidan jamoatchilik nazorati "Nuroniy" Jamg‘armasi huzuridagi Nazorat kengashining jamoatchilik komissiyalari tomonidan amalga oshiriladi.